કાળી ચૌદશ અંગે આજે પણ સમાજમાં ઘણીબધી અંધશ્રદ્ધાઓ પ્રવર્તે છે અને જેના કારણે જાહેર રસ્તા ઉપર વડા, ઝાડું કે જૂના માટલા લોકો મૂકી જાય છે, તો કેટલાક લોકો મેલી વિદ્યાના ઓઠા હેઠળ સ્મશાનમાં વિધિ કરે છે. ત્યારે આ વર્ષે અમદાવાદના વિવિધ સ્મશાનમાં અંધશ્રધ્ધા દુર કરવા લોકોના ટોળા જુદા જુદા સ્મશાનમાં ઉમટી પડ્યા હતા અને મિટિંગો ભરી લોકોને જાગૃત્ત કરવા પ્રયાસો હાથ ધરવામાં આવ્યા હતા. કાળી ચૌદશની રાત્રે સ્મશાનમાં મહિલા-યુવતીઓની હાજરી આંખે ઉડીને વળગી હતી. બીજી તરફ સ્માશનમાં લાગેલી કબરો પર લોકો મોડી રાત્રી સુધી સેલ્ફી લેતા નજરે પડ્યા હતા.